section_heading: Pogon i oprema
paragraph_text: Pogonska skupina se temeljila na dva dizel generatora FIAT/BENZ tipa MB 820 N/1, koji su, bilo u površinskoj ili podvodnoj/šnorkel vožnji, punili akumulatorske baterije. U podvodnoj vožnji akumulatori su pokretali pogonski elektromotor MEP (Motore Elettrico di Propulsione - propulzijski elektromotor) Simens, izravno spojen s pogonskom osovinom na kojoj se nalazio propeler s pet nezakretnih krila. Postignuto je znatno smanjenje šuma nastalog fenomenom kavitacije. Dobro projektiranim negativnim tankom (negative tank, cassa negativa); uz povoljan učinak kormila i propelera; koji se nalazio na pramčanoj strani težišta podmornice, postizala se prihvatljiva brzina uronjavanja. Dok su na podmornicama starijih kasa bila tri kormila, (TV- timoni verticale, uspravna kormila, TO AV- timone orizzintale avanti, pramčano vodoravno kormilo za dubinu i TO AD - timone orizzontale addietro, krmeno vodoravno kormilo za dubinu) na klasi Toti bila su dva. Jedno kormilo za smjer (TV) i drugi par za dubinu (TO AD i TO AV). Postojala je mogućnost da jedan kormilar opslužuje sve upravljajući papučicama s kormilom TV. To se u praksi izbjegavalo. Uz nisku razinu šumnosti imala je izvrsne manevarske mogućnosti i "finu osjetljivost" na promjene balasta već od pedeset litara. Bile su to brze/tajnovite jedinice male zamjetljivosti uz dostatnu elektroničku i elektroakustičku opremu.